ਸਮੱਗਰੀ: ਇਸ ਵੀਡੀਓ ਨਾਲ ਲੋਕ ਲਿਖ ਰਹੇ ਹਨ ਕਿ '2014 ਵਿੱਚ ਮੋਦੀ ਦੀ ਰੈਲੀ ਵਿੱਚ ਲੋਕ ਆਉਂਦੇ ਸਨ, 2019 ਵਿੱਚ ਉਨ੍ਹਾਂ ਨੂੰ ਪੁਲਿਸ ਦੇ ਦਮ 'ਤੇ ਰੋਕਣਾ ਪੈ ਰਿਹਾ ਹੈ।'

'ਮਨੀਪੁਰ ਟਾਕਸ' ਨਾਂ ਦੀ ਇੱਕ ਸਥਾਨਕ ਵੈੱਬਸਾਈਟ ਨੇ ਵੀ ਇਹ ਵੀਡੀਓ ਸ਼ੇਅਰ ਕਰ ਕੇ ਲਿਖਿਆ ਹੈ, ''ਭਾਰੀ ਭੀੜ ਵਿਚਾਲੇ ਲੋਕਾਂ ਨੂੰ ਮੋਦੀ ਦੀ ਰੈਲੀ ਵਿੱਚ ਰੋਕੇ ਰਹਿਣ ਲਈ ਪੁਲਿਸ ਨੂੰ ਇਹ ਮਿਹਨਤ ਕਰਨੀ ਪਈ। ਪੁਲਿਸ ਨੇ ਬੈਰੀਕੇਡ ਲਗਾ ਕੇ ਲੋਕਾਂ ਨੂੰ ਮੈਦਾਨ ਵਿੱਚ ਰੋਕਿਆ, ਇਹ ਸ਼ਰਮ ਦੀ ਗੱਲ ਹੈ।''

ਟਵਿੱਟਰ 'ਤੇ ਇਸ ਵੈੱਬਸਾਈਟ ਵੱਲੋਂ ਪੋਸਟ ਕੀਤਾ ਗਿਆ ਇਹ ਵੀਡੀਓ ਕਰੀਬ ਤਿੰਨ ਲੱਖ ਵਾਰ ਵੇਖਿਆ ਜਾ ਚੁੱਕਿਆ ਹੈ ਅਤੇ ਸੈਂਕੜੇ ਲੋਕ ਇਸ ਨੂੰ ਰੀ-ਟਵੀਟ ਕਰ ਚੁੱਕੇ ਹਨ। 

ਇਹ ਵੀ ਪੜ੍ਹੋ:

ਫੈਕਟ ਚੈੱਕ ਕਿਉਂ?

ਇਹ ਵੀਡੀਓ ਫੇਸਬੁੱਕ ਉੱਤੇ ਸ਼ੇਅਰ ਚੈਟ 'ਤੇ ਵੀ ਸ਼ੇਅਰ ਕੀਤਾ ਜਾ ਰਿਹਾ ਹੈ। 

ਇਨ੍ਹਾਂ ਚੋਂ ਕਈ ਯੂਜ਼ਰ ਅਜਿਹੇ ਹਨ, ਜਿਨ੍ਹਾਂ ਲਿਖਿਆ ਹੈ ਕਿ ਮੋਦੀ ਦੇ ਭਾਸ਼ਣ ਤੋਂ ਨਿਰਾਸ਼ ਹੋ ਕੇ ਮਨੀਪੁਰ ਦੇ ਲੋਕ ਰੈਲੀ ਵਿਚਾਲੇ ਛੱਡ ਕੇ ਹੀ ਵਾਪਸ ਪਰਤਣ ਲੱਗੇ ਸੀ। 

ਸੋਸ਼ਲ ਮੀਡੀਆ 'ਤੇ ਇੱਕ ਦੋ ਵੀਡੀਓ ਅਜਿਹੇ ਵੀ ਹਨ, ਜਿਨ੍ਹਾਂ ਵਿੱਚ ਨਜ਼ਰ ਆਉਂਦਾ ਹੈ ਕਿ ਪੁਲਿਸ ਨੇ ਮੈਦਾਨ ਦਾ ਦਰਵਾਜ਼ਾ ਬੰਦ ਕਰ ਰੱਖਿਆ ਹੈ ਤੇ ਔਰਤਾਂ ਲੋਹੇ ਦੇ ਦਰਵਾਜ਼ੇ ਤੋਂ ਉੱਪਰ ਚੜ ਕੇ ਮੈਦਾਨ ਤੋਂ ਬਾਹਰ ਆਉਣ ਦੀ ਕੋਸ਼ਿਸ਼ ਕਰ ਰਹੀ ਹਨ। 

7 ਅਪ੍ਰੈਲ 2019 ਨੂੰ ਮਨੀਪੁਰ ਦੀ ਰਾਜਥਾਨੀ ਇੰਫਾਲ ਵਿੱਚ ਕੀ ਹੋਇਆ ਸੀ ਅਤੇ ਕੀ ਰੈਲੀ ਮੈਦਾਨ ਤੋਂ ਨਿਕਲ ਰਹੇ ਲੋਕ ਵਾਕਈ ਮੋਦੀ ਦੇ ਭਾਸ਼ਣ ਤੋਂ ਨਿਰਾਸ਼ ਹੋ ਗਏ ਸੀ? ਅਸੀਂ ਇਸ ਦੀ ਜਾਂਚ ਕੀਤੀ। 

ਰੈਲੀ ਦਾ ਸਮਾਂ

ਮਨੀਪੁਰ ਦੇ ਇੰਫਾਲ ਈਸਟ ਜ਼ਿਲੇ ਦੇ ਕੰਗਲਾ ਪੈਲੇਸ ਤੋਂ ਮਹਿਜ਼ ਇੱਕ ਕਿਲੋਮੀਟਰ ਦੂਰ ਸਥਿਤ ਹਪਤਾ ਕੰਗਜੇਈਬੁੰਗ ਮੈਦਾਨ ਵਿੱਚ ਨਰਿੰਦਰ ਮੋਦੀ ਦੀ ਇਹ ਰੈਲੀ ਆਯੋਜਿਤ ਹੋਈ ਸੀ। 

ਭਾਜਪਾ ਦੇ ਸ਼ੈਡਿਊਲ ਮੁਤਾਬਕ ਨਰਿੰਦਰ ਮੋਦੀ ਨੇ 6 ਅਪ੍ਰੈਲ ਨੂੰ ਸ਼ਾਮ 4.10 ਵਜੇ ਤੇ ਮਨੀਪੁਰ ਦੀ ਇਸ ਰੈਲੀ ਵਿੱਚ ਪਹੁੰਚਣਾ ਸੀ। 

ਪਰ ਮਨੀਪੁਰ ਭਾਜਪਾ ਨੇ ਜਿਹੜਾ ਪੋਸਟਰ ਜਾਰੀ ਕੀਤਾ ਸੀ, ਉਸ ਵਿੱਚ ਰੈਲੀ ਦਾ ਸਮੇਂ 2.30 ਵਜੇ ਦਾ ਦਿੱਤਾ ਗਿਆ ਸੀ। 

ਐਤਵਾਰ ਨੂੰ ਮੋਦੀ ਦੀ ਇਸ ਰੈਲੀ ਨੂੰ ਕਵਰ ਕਰਨ ਲਈ ਪਹੁੰਚੇ ਕੁਝ ਸਥਾਨਕ ਅਖਬਾਰਾਂ ਦੇ ਪੱਤਰਕਾਰਾਂ ਨੇ ਬੀਬੀਸੀ ਨੂੰ ਦੱਸਿਆ ਕਿ ਸਵੇਰੇ 10 ਵਜੇ ਤੋਂ ਹੀ ਲੋਕ ਰੈਲੀ ਮੈਦਾਨ ਵਿੱਚ ਪਹੁੰਚਣਾ ਸ਼ੁਰੂ ਹੋ ਗਏ ਸੀ। 

ਭਾਜਪਾ ਨੂੰ ਚੁਣੌਤੀ

ਮਨੀਪੁਰ ਦੇ ਭਾਜਪਾ ਦੇ ਬੁਲਾਰੇ ਵਿਜੇ ਚੰਦਰ ਨੇ ਬੀਬੀਸੀ ਦੇ ਸਹਿਯੋਗੀ ਪੱਤਰਕਾਰ ਦਿਲੀਪ ਕੁਮਾਰ ਸ਼ਰਮਾ ਨੂੰ ਦੱਸਿਆ ਕਿ ਪੀਐਮ ਦੀ ਰੈਲੀ ਨੂੰ ਲੈ ਕੇ ਉਨ੍ਹਾਂ ਨੂੰ ਕਾਫੀ ਚਿੰਤਾ ਸੀ। 

ਵਿਜੇ ਚੰਦਰ ਨੇ ਕਿਹਾ, ''ਅਸੀਂ ਲੋਕਾਂ ਨੂੰ ਢਾਈ ਵਜੇ ਆਉਣ ਦਾ ਸਮੇਂ ਦਿੱਤਾ ਸੀ। ਪਰ ਜੋ ਦੁਰਾਡੇ ਇਲਾਕਿਆਂ ਤੋਂ ਰੈਲੀ ਵਿੱਚ ਆਏ ਸੀ, ਉਹ ਸਵੇਰੇ 11 ਵਜੇ ਹੀ ਇੱਥੇ ਪਹੁੰਚ ਗਏ ਸਨ।''

ਕੁਝ ਸਥਾਨਕ ਪੱਤਰਕਾਰਾਂ ਨੇ ਦੱਸਿਆ ਕਿ ਰੈਲੀ ਵਿੱਚ ਇਹ ਕਿਹਾ ਜਾ ਰਿਹਾ ਸੀ ਕਿ 'ਦੇਸ ਦੇ ਪ੍ਰਧਾਨ ਮੰਤਰੀ ਕਿਸੇ ਵੀ ਸਮੇਂ ਤੁਹਾਡੇ ਸਾਹਮਣੇ ਹੋਣਗੇ।...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੀ ਇੰਫਾਲ ਰੈਲੀ ਦਾ ਇੱਕ ਵੀਡੀਓ ਸੋਸ਼ਲ ਮੀਡੀਆ 'ਤੇ ਕਾਫੀ ਸ਼ੇਅਰ ਕੀਤਾ ਜਾ ਰਿਹਾ ਹੈ, ਜਿਸ ਵਿੱਚ ਨਜ਼ਰ ਆ ਰਿਹਾ ਹੈ ਕਿ ਕੁਝ ਪੁਲਿਸ ਕਰਮੀ ਲੋਕਾਂ ਨੂੰ ਇੱਕ ਦਰਵਾਜ਼ੇ ਤੋਂ ਬਾਹਰ ਨਿਕਲਣ ਤੋਂ ਰੋਕ ਰਹੇ ਹਨ।